L'Estatut d'autonomia de Catalunya estableix en l'article 119.3 que correspon a la Generalitat la competència exclusiva en matèria d'activitats marítimes, que inclou en tot cas, entre altres, el busseig professional.
Així mateix, l'article 113 de l'Estatut estableix que correspon a la Generalitat el desplegament, l'aplicació i l'execució de la normativa de la Unió Europea quan afecta l'àmbit de les seves competències, i l'article 189 preveu que la Generalitat, en el seu àmbit de competències, aplica i executa el dret de la Unió Europea.
La Llei 2/2010, de 18 de febrer, de pesca i acció marítimes, regula en el títol VII les activitats marítimes.
L'article 108 inclou en l'àmbit d'aplicació de la Llei 2/2010 les activitats subaquàtiques de caràcter professional.
L'activitat del busseig a Catalunya té una gran tradició en relació amb l'explotació de recursos marins.
D'altra banda, l'aparició de noves tecnologies, així com noves necessitats associades als treballs subaquàtics, ja siguin tradicionals o no, recomanen establir unes normes d'aplicació a l'activitat professional que permetin afrontar amb garanties i seguretat les intervencions humanes al medi ambient aquàtic.
Fins ara, l'activitat del busseig professional a Catalunya s'incloïa en el Decret 265/2003, de 21 d'octubre, pel qual s'estableixen les condicions per a l'exercici del busseig professional a Catalunya.
La Directiva 2006/123/CE, del Parlament i del Consell, de 12 de desembre de 2006, relativa als serveis en el mercat interior, estableix les disposicions generals necessàries en el marc de la Unió Europea per facilitar l'exercici de la llibertat d'establiment de les persones prestadores de serveis i la lliure circulació de serveis.
La seva finalitat és suprimir els obstacles que s'oposen o dificulten l'assoliment d'aquestes llibertats i garantir, tant a les persones destinatàries com a les prestadores de serveis, la seguretat jurídica necessària per assolir un nivell elevat de qualitat dels serveis, i a aquest efecte, estableix el criteri de supressió i reducció de càrregues administratives.
L'article 44.1 de la Directiva 2006/123/CE estableix que els estats membres han de posar en vigor les disposicions legals, reglamentàries i administratives necessàries per tal de complir el que estableix la Directiva.
La Llei 5/2010, de 26 de març, de bases de delegació en el Govern de la potestat legislativa per a l'adequació de les normes amb rang de llei vigents a Catalunya a la Directiva 2006/123/CE, i el Decret legislatiu 3/2010, de 5 d'octubre, per a l'adequació de normes amb rang de llei a la Directiva 2006/123/CE, han suposat la transposició de l'esmentada Directiva a l'ordenament jurídic català.
Alhora, el procés d'aplicació de la Directiva també requereix adaptar la normativa amb rang reglamentari als criteris i principis de la Directiva 2006/123/CE, a la Llei 5/2010, de 26 de març, i al Decret legislatiu 3/2010, de 5 d'octubre.
En aquest marc normatiu, la present disposició adapta la regulació de les condicions de l'exercici del busseig professional a Catalunya als principis de la Directiva 2006/123/CE, del Parlament i del Consell, de 12 de desembre de 2006.
Aquest procés de reducció de càrregues administratives ja va ser endegat amb caràcter horitzontal a Catalunya mitjançant el Decret 106/2008, de 6 de maig, de mesures per a l'eliminació de tràmit i la simplificació de procediments per facilitar l'activitat econòmica.
Així mateix, s'incorpora a aquesta regulació el que estableix la Directiva 2005/36/CE del Parlament Europeu i el Consell, de 7 de setembre de 2005, relativa al reconeixement de qualificacions professionals.
En aquest marc normatiu és necessària la revisió del contingut del Decret 265/2003, de 21 d'octubre, pel qual s'estableixen les condicions per a l'exercici del busseig professional a Catalunya, per a detectar càrregues administratives a suprimir i reduir.
D'altra banda, i d'acord amb les demandes del sector, s'introdueixen altres modificacions a la regulació del busseig professional per tal de permetre que les persones que exerceixen el busseig que inicien la seva carrera cursant estudis de petita fondària puguin accedir a nivells superiors de capacitació professional.
Aquest fet dinamitzarà el mercat de treball a Catalunya i les possibilitats d'ocupació d'aquests professionals nostres en el mercat europeu.
L'abast de les modificacions introduïdes i el caràcter tècnic d'aquesta disposició justifiquen l'elaboració d'una nova norma i la derogació de l'anterior.
El Decret 336/2011, de 10 de maig, de reestructuració del Departament d'Agricultura, Ramaderia, Pesca, Alimentació i Medi Natural, estableix en l'article 1.1, en la seva estructura, la Direcció General de Pesca i Afers Marítims, i l'article 22 relaciona les competències i funcions de l'esmentada Direcció General, entre les quals hi ha la de planificar actuacions en matèria d'activitats marítimes, de formació i capacitació nauticopesquera professional i recreatives i de titulacions relacionades amb les activitats nàutiques d'esbarjo.
Aquesta disposició ha estat sotmesa a consulta del Consell de Pesca i Afers Marítims de Catalunya a través de la seva Comissió Sectorial de Pesca.
Així mateix, aquest Decret ha estat sotmès a dictamen del Consell de Treball, Econòmic i Social de Catalunya.
Conseqüentment, amb la finalitat, doncs, d'adequar-se a les noves necessitats i demandes d'un sector en expansió, i per tal complir la Directiva 2006/123/CE;
A proposta del conseller d'Agricultura, Ramaderia, Pesca, Alimentació i Medi Natural, d'acord amb el dictamen de la Comissió Jurídica Assessora, i d'acord amb el Govern,
L'objecte d'aquest Decret és establir les titulacions professionals i certificats necessaris per a l'exercici del busseig professional a Catalunya, les seves competències i els requisits i les condicions necessàries per obtenir-los.
Qualsevol persona que se sotmeti a un medi hiperbàric per a la pràctica d'intervencions hiperbàriques o subaquàtiques de caràcter laboral o professional en aigües que pertanyin a l'àmbit territorial de Catalunya, tant si són marítimes com continentals, ha de tenir el títol de busseig professional adequat al seu nivell d'exposició hiperbàrica.
Les diferents titulacions i certificats de busseig professional que estableix aquest Decret permeten dur a terme les activitats dins els límits de les competències que cada un confereix, i dins els límits que la normativa vigent estableixi sobre la seguretat per a l'exercici d'activitats subaquàtiques.
4.1 S'estableixen les titulacions professionals següents per a l'exercici del busseig professional a Catalunya:
Bussejador/a professional de gran profunditat d'intervenció.
Bussejador/a professional de gran profunditat a saturació.
4.2 S'estableix el certificat de formador/a en busseig.
4.3 S'estableix el certificat d'operador/a de cambra hiperbàrica.
Competència de la titulació de bussejador/a professional de petita profunditat
La titulació de bussejador/a professional de petita profunditat capacita per efectuar treballs subaquàtics bàsics fins a una profunditat de trenta metres, utilitzant equips de busseig autònoms i de subministrament des de superfície, amb aire, aplicant els mètodes i procediments que estableixen les tècniques de busseig professional.
Competència de la titulació de bussejador/a professional de mitjana profunditat
La titulació de bussejador/a professional de mitjana profunditat capacita per:
a) Efectuar immersions d'intervenció per realitzar treballs subaquàtics aplicant els protocols de descompressió i les normes de seguretat corresponents, i utilitzant equips de busseig autònoms, semiautònoms i campana humida, amb aire o nítrox, fins a les profunditats següents:
a.1) Amb un equip de busseig autònom amb aire, fins a una profunditat de cinquanta metres.
a.2) Amb un equip de busseig semiautònom, fins a una profunditat de seixanta metres.
a.3) Amb una mescla nitrogen/oxigen (nítrox), fins als límits de seguretat especificats a les normes de seguretat per a l'exercici d'activitats subaquàtiques en vigor, tenint presents els aspectes relatius a la intoxicació per oxigen i nitrogen, a la densitat màxima del gas respirable a la profunditat de busseig i a les taules de profunditat equivalent.
b) Actuar com a cap d'equip en els treballs següents:
Reparacions a flor d'aigua i salvament de vaixells.
Instal·lacions i sistemes de busseig.
Treballs subaquàtics amb explosius.
Recerca i salvaments subaquàtics.
Operacions de manteniment subaquàtics d'instal·lacions de cultius aqüícoles.
Operacions amb cambra hiperbàrica.
c) Exercir com a especialista en els treballs d'operació, control, supervisió i manteniment de la cambra hiperbàrica i els seus sistemes associats.
d) Participar en les activitats de formació com a bussejador/ora ajudant/a fins al nivell de competència assolit.
e) Les persones titulades que accedeixin a aquesta titulació i hagin superat un examen corresponent a la titulació de bussejador/ora professional de segona classe a Catalunya amb anterioritat a l'entrada en vigor del Decret 265/2003, de 21 d'octubre, pel qual s'estableixen les condicions per a l'exercici del busseig professional a Catalunya, tindran les atribucions de l'apartat a) d'aquest article i les d'actuar com a cap d'equip en els treballs dels certificats d'especialistes obtinguts abans de l'entrada en vigor d'aquest Decret.
Competència de la titulació de bussejador/a professional de gran profunditat d'intervenció
La titulació de bussejador/a professional de gran profunditat d'intervenció capacita per:
a) Efectuar immersions d'intervenció fins a una profunditat màxima de noranta metres.
b) Utilitzar aire i mescles sintètiques de gasos, segons les limitacions que marca la legislació.
c) Utilitzar per a les intervencions equips de busseig autònom, subministrament des de superfície i campanes humides.
e) Efectuar treballs subaquàtics utilitzant mètodes i procediments establerts.
f) Actuar com a cap d'equip en operacions d'intervenció a gran profunditat.
g) Participar en les activitats de formació com a bussejador/ora ajudant/a fins al nivell de competència assolit.
Competència de la titulació de bussejador/a professional de gran profunditat a saturació
La titulació de bussejador/a professional de gran profunditat a saturació, a més de les atribucions que corresponen al/la bussejador/a professional de gran profunditat d'intervenció, capacita per realitzar immersions amb campana de busseig estanca i a saturació, tenint en compte les limitacions següents:
a) Efectuar immersions fins a la profunditat màxima permesa pels equips i les mescles sintètiques respirables, dins dels límits de seguretat que marca la legislació vigent.
b) Utilitzar aire i mescles sintètiques de gasos, segons les limitacions que marqui la legislació.
c) Fer servir, per a les intervencions, els equipaments utilitzats pel/per la bussejador/a de gran profunditat d'intervenció, així com torretes d'immersió (campanes tancades).
e) Efectuar immersions a saturació des del corresponent complex hiperbàric.
f) Realitzar treballs subaquàtics utilitzant mètodes i procediments establerts.
g) Actuar com a cap d'equip en operacions d'intervenció a gran profunditat, així com de saturació en coordinació amb el cap del complex hiperbàric.
h) Participar en les activitats de formació com a bussejador/ora ajudant/a fins al nivell de competència assolit.
Competència de la titulació de cap de complex hiperbàric
La titulació de cap de complex hiperbàric capacita per:
a) Desenvolupar totes les competències dels/de les bussejadors/ores professionals de gran profunditat d'intervenció i de saturació.
b) Preparar i analitzar, mitjançant els procediments adequats, les mescles de gasos, amb el càlcul previ dels percentatges i els components adequats al tipus d'operació i nivell d'exposició hiperbàrica.
c) Actuar com a cap d'equip d'un complex hiperbàric.
d) Realitzar treballs subaquàtics utilitzant mètodes i procediments establerts.
e) Participar en les activitats de formació com a bussejador/ora ajudant/a.
Competència del certificat d'operador/a de cambra hiperbàrica
10.1 El certificat d'operador/a de cambra hiperbàrica capacita per exercir com a especialista en els treballs d'operació, control, supervisió i manteniment de la cambra hiperbàrica i els seus sistemes associats per a descompressions a superfície o activitats relacionades amb les operacions de busseig.
10.2 En cas de tractaments mèdics amb la cambra hiperbàrica, ha d'actuar sota la direcció del/de la metge/essa especialista en medicina subaquàtica.
10.3 En cap cas i sota cap concepte no podrà aplicar mai tractaments hiperbàrics ni de reconversió de bussejadors/ores accidentats/ades sense la direcció del/de la metge/essa especialista en medicina subaquàtica i hiperbàrica, ni en absència seva.
Competència del certificat de formador/ora en busseig
El certificat de formador/ora en busseig capacita per dirigir i/o impartir la formació en busseig professional fins al nivell de competència que s'hagi assolit.
Condicions i requisits per a l'obtenció de la titulació de bussejador/a professional de petita profunditat
Per a l'obtenció de la titulació de bussejador/a professional de petita profunditat, cal complir els requisits següents:
d) Acreditar la realització de cursos de primers auxilis amb oxigen per als accidents de busseig, d'acord amb els estàndards DAN (Divers Alert Network), i de suport vital bàsic, d'acord amb els estàndards de l'ERC (European Resuscitation Council), i acreditats pel Consell Català de Ressuscitació o per entitats o autoritats competents de qualsevol comunitat autònoma o estat membre de la Unió Europea.
Condicions i requisits per a l'obtenció de la titulació de bussejador/a professional de mitjana profunditat
Per a l'obtenció de la titulació de bussejador/a professional de mitjana profunditat cal complir les condicions i els requisits següents:
d) Tenir la titulació acadèmica de tècnic/a en busseig de mitjana profunditat que regula el Decret 87/2000, de 8 de febrer, pel qual s'estableix el currículum del cicle formatiu de grau mitjà de busseig a profunditat mitjana; o bé tenir el certificat d'examen emès per l'autoritat competent de qualsevol comunitat autònoma o estat membre de la Unió Europea, corresponent a la titulació de bussejador/a professional de segona classe; o bé, per als qui tinguin la titulació de bussejador/a de petita profunditat, haver superat un curs homologat de capacitació de bussejador/a de mitjana profunditat, impartit per un centre d'ensenyament de busseig professional autoritzat per la direcció general competent en matèria de pesca i afers marítims, i superat l'examen posterior realitzat per la mateixa direcció general; o bé, tenir un certificat d'examen emès per la direcció general competent en matèria de pesca i afers marítims, amb anterioritat a l'entrada en vigor del Decret 265/2002, de 21 d'octubre, corresponent a la titulació de bussejador/a professional de segona classe.
En aquest darrer cas, en la targeta es farà constar que provenen d'un curs de la titulació de bussejador/a de segona classe i les seves atribucions seran les de l'article 6.a) a més de les d'actuar com a cap d'equip en els treballs dels certificats d'especialitat obtinguts abans de l'entrada en vigor del Decret 265/2002, de 21 d'octubre.
Condicions i requisits per a l'obtenció de la titulació de bussejador/a professional de gran profunditat d'intervenció
Per a l'obtenció de la titulació de bussejador/a professional de gran profunditat d'intervenció, cal complir les condicions i els requisits següents:
d) Tenir el títol de busseig de mitjana profunditat, o de bussejador/a de mitjana profunditat provinent d'un curs de bussejador/a de 2a classe.
e) Haver superat un curs homologat de capacitació impartit per un centre d'ensenyament de busseig professional autoritzat per la direcció general competent en matèria de pesca i acció marítima o un curs de caràcter equivalent impartit per una entitat o autoritat competent de qualsevol comunitat autònoma o estat membre de la Unió Europea, o bé tenir un certificat d'examen emès per la direcció general competent en matèria de pesca i afers marítims, abans de l'entrada en vigor del Decret 265/2003 de 21 d'octubre, corresponent a bussejador/ora de primera classe.
f) Presentar una declaració responsable relativa a la prestació del servei des de l'obtenció del títol de bussejador/a professional de mitjana profunditat, en el qual constin el tipus de treball realitzat, la profunditat i la mitjana d'hores mensuals d'immersió efectuades i la declaració conforme s'ha cotitzat a la Seguretat Social un mínim de sis mesos de treball.
En aquesta declaració cal fer constar haver realitzat, utilitzant equips de busseig autònom o semiautònom, com a mínim, els totals de temps d'immersió següents:
1.600 minuts sota l'aigua a la profunditat de 0 a 19 metres.
250 minuts sota l'aigua a la profunditat de 20 a 39 metres.
150 minuts sota l'aigua a la profunditat de 40 a 50 metres.
El temps total sota l'aigua inclou el temps de descens, el de permanència al fons i el temps total de descompressió.
Condicions i requisits per a l'obtenció de la titulació de bussejador/a professional de gran profunditat a saturació
Per a l'obtenció del títol de bussejador/a professional de gran profunditat a saturació, cal complir les condicions i els requisits següents:
d) Tenir el títol de bussejador/a professional de gran profunditat d'intervenció.
f) Presentar una declaració responsable relativa a la prestació del servei des de l'obtenció del títol de bussejador/a professional de gran profunditat d'intervenció, en el qual constin el tipus de treball realitzat, la profunditat i la mitjana d'hores mensuals d'immersió efectuades i la declaració conforme s'ha cotitzat a la Seguretat Social un mínim de tres mesos de treball.
En aquesta declaració cal fer constar haver realitzat, amb mescles gasoses binàries He/Ox o ternàries He/Ox/N, almenys 10 immersions a profunditats d'entre 50 i 60 metres, i 6 immersions a profunditats entre 61 i 90 metres.
Condicions i requisits per a l'obtenció de la titulació de cap de complex hiperbàric
Per a l'obtenció del títol de cap de complex hiperbàric, cal complir les condicions i els requisits següents:
d) Tenir el títol de bussejador/a professional de gran profunditat a saturació.
Condicions i requisits per a l'obtenció del certificat d'operador/a de cambra hiperbàrica
Per a l'obtenció del certificat d'operador/a de cambra hiperbàrica cal tenir la titulació acadèmica de tècnic/a en busseig de mitjana profunditat.
Les persones que no tinguin aquesta titulació podran obtenir el certificat d'operador/a de cambra hiperbàrica si compleixen les condicions i els requisits següents:
a) Haver superat un curs homologat de capacitació impartit per un centre, institució o organisme d'ensenyament de busseig professional autoritzat per la direcció general competent en matèria de pesca i afers marítims o un curs de caràcter equivalent impartit per una entitat o autoritat competent de qualsevol Comunitat Autònoma o Estats membres de la Unió Europea.
b) Acreditar un període de pràctiques d'un mínim de cent hores d'aquesta especialitat en treballs d'operació, control, supervisió i manteniment d'una cambra hiperbàrica i els seus sistemes associats en un centre operatiu i en funcionament, o bé en un centre de medicina hiperbàrica autoritzat pel departament competent en matèria de salut o per l'autoritat competent de qualsevol comunitat autònoma o estat membre de la Unió Europea.
Condicions i requisits per a l'obtenció del certificat de formador/a en busseig
Per a l'obtenció del certificat de formador/a en busseig, cal complir les condicions i els requisits següents:
a) Tenir la titulació de bussejador/a professional de mitjana profunditat, de gran profunditat d'intervenció o a saturació, o de cap de complex hiperbàric.
b) Acreditar una experiència mínima de 500 hores d'immersió.
c) Acreditar una experiència mínima com a ajudant/a de formador/a de 250 hores (o equivalent a la durada del curs de bussejador/a professional de petita profunditat).
d) Superar el curs de formació pedagògica per a l'ensenyament del busseig impartit per un organisme oficial homologat per la direcció general competent en matèria de pesca i afers marítims o per una entitat o autoritat competent de qualsevol comunitat autònoma o estat membre de la Unió Europea.
19.1 Les persones bussejadores professionals han de tenir la targeta d'identitat professional que correspongui al títol, l'especialitat o el certificat que tinguin, que és emesa pel departament competent en matèria de pesca i afers marítims, o el document equivalent acreditatiu de les titulacions de caràcter equivalent emeses per entitats o autoritats competents de qualsevol comunitat autònoma o estat membre de la Unió Europea, d'acord amb la normativa que sigui aplicable.
19.2 La sol·licitud d'emissió de la targeta d'identitat professional s'ha d'adreçar a la direcció general competent en matèria d'afers marítims i s'ha de formalitzar en un imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria d'afers marítims.
Les sol·licituds es poden presentar preferentment en qualsevol dependència de la direcció general competent en matèria d'afers marítims o a la Xarxa d'Oficines de Gestió Empresarial, sense perjudici de fer ús dels mitjans que estableix la Llei 26/2010, de 3 d'agost.
19.3 L'emissió de la targeta d'identitat professional correspon a la direcció general competent en matèria d'afers marítims.
19.4 El termini per emetre la targeta d'identitat professional és de tres mesos a comptar de la presentació de la corresponent sol·licitud.
Transcorregut el termini esmentat sense que s'hagi notificat la seva emissió, la persona interessada pot considerar estimada la seva sol·licitud.
19.5 Contra la resolució adoptada sobre la targeta d'identitat professional es pot interposar recurs d'alçada davant el/la conseller/a competent en matèria de pesca i afers marítims, en el termini d'un mes a comptar de la data de notificació d'aquesta comunicació.
19.6 La targeta d'identitat professional té una validesa de cinc anys.
19.7 Per a la renovació de la targeta cal haver superat l'examen mèdic d'aptitud per a la pràctica de les activitats subaquàtiques professionals i haver liquidat les taxes corresponents.
19.8 La direcció general competent en matèria de pesca i afers marítims procedeix a fer la renovació de la targeta d'identitat professional prèvia sol·licitud de la persona interessada, d'acord amb el que estableixen els apartats 2, 3, 4 i 5 d'aquest article.
Per a l'exercici de la seva activitat professional el/la bussejador/a ha de tenir el diari de busseig professional, editat i expedit per la direcció general competent en matèria de pesca i afers marítims, on hi constin les dades professionals, les titulacions i les especialitats de busseig professional, i els reconeixements mèdics periòdics del titular, així com la renovació cada dos anys dels cursos de suport vital bàsic, suport vital avançat i primers auxilis amb oxigen per als accidents de busseig, corresponents a la seva categoria professional.
—2 Diari d'operador/a de cambra hiperbàrica
Per a l'exercici de la seva activitat com a operador/a de cambra hiperbàrica, la persona candidata haurà d'acreditar totes les operacions hiperbàriques en què hagi participat, amb indicació del lloc, la data, la durada, el perfil de compressió i les cotes de treball de les recompressions efectuades, i s'acreditarà cada una amb la signatura de la persona del/de la director/ mèdic/a del centre de medicina hiperbàrica, o bé del/de la cap d'equip de l'empresa, segons on hagi realitzat les pràctiques.
—3 Limitacions a l'exercici de les activitats
L'exercici de les activitats subaquàtiques queda subjecte a les limitacions que estableixin les administracions competents per raó del lloc on es facin o de la finalitat del busseig.
—4 Busseig militar, busseig científic i dels cossos policials i de bombers de l'Administració de la Generalitat de Catalunya
Les normes que estableix aquest Decret no són aplicables al busseig militar.
Tampoc són aplicables a les immersions al medi hiperbàric derivades d'una activitat de recerca científica, ni al busseig realitzat pels cossos policials i de bombers de l'Administració de la Generalitat de Catalunya.
A efectes del que preveu aquest Decret són vàlides les titulacions de caràcter equivalent expedides per les autoritats competents de qualsevol comunitat autònoma o estat membre de la Unió Europea d'acord amb la normativa que sigui aplicable.
El departament competent en matèria de pesca i afers marítims ha d'habilitar els mitjans necessaris per tal que els tràmits i procediments que regula aquest Decret es puguin efectuar progressivament per via electrònica.
La documentació que preveuen les normes d'aquest Decret no serà exigible si el departament competent en matèria de pesca i afers marítims la pot obtenir d'altres òrgans o administracions per mitjans telemàtics.
Es deroga el Decret 265/2003, de 21 d'octubre, pel qual s'estableixen les condicions per a l'exercici del busseig professional a Catalunya (DOGC núm. 4004, de 6.11.2003).
Es faculta el departament competent en matèria de pesca i afers marítims perquè determini el contingut formatiu, la durada, les proves psicotècniques i les condicions de la realització dels cursos adreçats a obtenir les capacitacions i titulacions que regula aquest Decret.